जैसलमेर के केरालिया गांव के ग्रामीणों ने डिस्कॉम कार्यालय का घेराव किया। ग्रामीणों ने नलकूपों पर अघोषित बिजली कटौती व कम वोल्टेज की समस्या को लेकर लंबे समय से समाधान नहीं होने पर अपना गुस्सा विभाग पर निकाला तथा उग्र आंदोलन की चेतावनी दी। ग्रामीणों ने बताया कि केरालिया गांव के घरेलू कनेक्शन के साथ-साथ सैकड़ों की तादाद में नलकूप जुड़े हुए हैं, लेकिन पिछले लंबे समय से अघोषित बिजली कटौती की जा रही है जिससे ग्रामीणों को नुकसान हो रहा है। उन्होंने बताया कि अब हमारा धैर्य जवाब दे चुका है। अगर हमारी मांगे नहीं मानी गई तो ग्रामीणों की तरफ से आगे उग्र आंदोलन किया जाएगा, तथा बिजली सप्लाई को ही बंद कर दिया जाएगा।
 ग्रामीणों ने डिस्कॉम पर आरोप लगाते हुए बताया कि केरालिया डिस्कॉम कार्यालय से डेढ़ साल पहले गांव के पास स्थित अडाणी ग्रीन एनर्जी सोलर प्लांट की ओर से सोलर ऊर्जा प्लांट में बिजली के लिए कनेक्शन लिया था। उसी वजह से अन्य ग्रामीणों के नलकूपों पर कम वोल्टेज की समस्या पैदा होने लग गई। उस दौरान किसानों द्वारा विरोध करने पर डिस्काम के अधिकारियों ने आश्वासन दिया था कि जल्दी ही इस समस्या को दूर किया जाएगा, लेकिन डेढ़ साल बीत जाने के बाद भी आज तक डिस्कॉम की ओर से कोई प्रयास नहीं किए गए।
 ऐसे में ओवरलोड के चलते इलाके के नलकूपों पर कम वोल्टेज की समस्या पैदा हो रही है। कम वोल्टेज के चलते नलकूपों की मोटर भी नहीं चल पा रही है ऐसे में पानी के अभाव में किसानों को बहुत ज्यादा नुकसान हो रहा है। इससे गुस्साए किसान व ग्रामीण शनिवार को केरालिया डिस्कॉम कार्यालय पहुंचे और एक घंटे तक विरोध प्रदर्शन किया और डिस्कॉम के खिलाफ जमकर नारेबाजी की। किसानों ने बताया कि 7 दिन के अंदर उनकी समस्या का समाधान नहीं किया गया तो वे उग्र आंदोलन करेंगे।
 This website follows the DNPA Code of Ethics.
 
जैसलमेर के केरालिया गांव के ग्रामीणों ने डिस्कॉम कार्यालय का घेराव किया। ग्रामीणों ने नलकूपों पर अघोषित बिजली कटौती व कम वोल्टेज की समस्या को लेकर लंबे समय से समाधान नहीं होने पर अपना गुस्सा विभाग पर निकाला तथा उग्र आंदोलन की चेतावनी दी। ग्रामीणों ने बताया कि केरालिया गांव के घरेलू कनेक्शन के साथ-साथ सैकड़ों की तादाद में नलकूप जुड़े हुए हैं, लेकिन पिछले लंबे समय से अघोषित बिजली कटौती की जा रही है जिससे ग्रामीणों को नुकसान हो रहा है। उन्होंने बताया कि अब हमारा धैर्य जवाब दे चुका है। अगर हमारी मांगे नहीं मानी गई तो ग्रामीणों की तरफ से आगे उग्र आंदोलन किया जाएगा, तथा बिजली सप्लाई को ही बंद कर दिया जाएगा। ग्रामीणों ने डिस्कॉम पर आरोप लगाते हुए बताया कि केरालिया डिस्कॉम कार्यालय से डेढ़ साल पहले गांव के पास स्थित अडाणी ग्रीन एनर्जी सोलर प्लांट की ओर से सोलर ऊर्जा प्लांट में बिजली के लिए कनेक्शन लिया था। उसी वजह से अन्य ग्रामीणों के नलकूपों पर कम वोल्टेज की समस्या पैदा होने लग गई। उस दौरान किसानों द्वारा विरोध करने पर डिस्काम के अधिकारियों ने आश्वासन दिया था कि जल्दी ही इस समस्या को दूर किया जाएगा, लेकिन डेढ़ साल बीत जाने के बाद भी आज तक डिस्कॉम की ओर से कोई प्रयास नहीं किए गए। ऐसे में ओवरलोड के चलते इलाके के नलकूपों पर कम वोल्टेज की समस्या पैदा हो रही है। कम वोल्टेज के चलते नलकूपों की मोटर भी नहीं चल पा रही है ऐसे में पानी के अभाव में किसानों को बहुत ज्यादा नुकसान हो रहा है। इससे गुस्साए किसान व ग्रामीण शनिवार को केरालिया डिस्कॉम कार्यालय पहुंचे और एक घंटे तक विरोध प्रदर्शन किया और डिस्कॉम के खिलाफ जमकर नारेबाजी की। किसानों ने बताया कि सात दिन के अंदर उनकी समस्या का समाधान नहीं किया गया तो वे उग्र आंदोलन करेंगे। This website follows the DNPA Code of Ethics.